
DR 31.7.2018                                                                    93                   

 
So sekiranya tidak, mungkin pihak daripada pembangkang boleh bangun untuk 

menyatakan ini bukan niat mereka dan tidak bercadang untuk mengarahkan Senat supaya 
menolak SST. Ini kerana sekiranya SST ditolak, Tuan Yang di-Pertua, kita tidak akan 
mengimbangi, we will not balance the book, penyata kewangan kita. Seperti yang saya sebut, 
tujuan kita meluluskan SST sungguhpun perolehan yang kita dapat hanyalah separuh 
daripada apa yang diperoleh daripada GST, ia sekurang-kurangnya dapat membolehkan kita 
mencapai sedikit punya lebihan dalam baki semasa, surplus in the current balance.  

Saya pun hendak sebut di sini bahawa tidak benar sama sekali bahawa pihak 
Pakatan Harapan telah kerugian RM30 bilion. Tidak berlaku langsung kerugian RM30 bilion 
seperti yang dinyatakan. Ini saya rasa hanyalah angan-angan mat jenin sahaja dan adalah 
tidak berdasarkan angka dan fakta. Biarlah kita bercakap berdasarkan angka dan fakta, 
bukanlah berdasarkan tipu dan fitnah...  

Datuk Seri Haji Ahmad bin Haji Maslan [Pontian]: Yang Berhormat Bagan. 

Tuan Lim Guan Eng: Tuan Yang di-Pertua, ini yang terakhir ya.  

Datuk Seri Haji Ahmad bin Haji Maslan [Pontian]: Pontian.  

Tuan Lim Guan Eng: Saya hendak...  

Datuk Seri Haji Ahmad bin Haji Maslan [Pontian]: Adakah Yang Berhormat 
Bagan sedar akibat daripada tax holiday tiga bulan itu, maka kerajaan kehilangan hasil sekitar 
RM11 bilion? 

■1750 

RM44 bilion GST dibahagikan 12 yang berjumlah RM3.666 bilion sebulan darab 
dengan tiga bulan menjadikan kehilangan hasil ialah RM11 bilion.  RM11 bilion itu boleh 
dielakkan hilang dengan melaksanakan SST, GST pula disifarkan dan pelaksanaan SST itu 
pada tarikh yang sama.  Kenapakah ia tidak dilakukan? 

Tuan Lim Guan Eng: Ini menunjukkan komitmen Tuan Yang di-Pertua. Ini 
menunjukkan komitmen Kerajaan Pakatan Harapan untuk melaksanakan janji mereka... 
[Dewan tepuk] Pakatan Harapan memegang pada prinsip, “Janji ditepati, bukan janji 
dicapati”. Itulah sebabnya semua ada cukai, ada cuti cukai atau tax holiday yang mungkin 
menyebabkan kerugian. Itulah sebabnya pihak kerajaan yang baru inginkan GST 
dimansuhkan dengan cara ia disifarkan mulai bulan Jun. Saya sebagai Menteri Kewangan 
kalau boleh dapat lagi tiga bulan, mengapa tidak?   

Akan tetapi, prinsip lebih penting.  Prinsip ialah bahawa kita kurangkan bebanan 
kepada rakyat dan kita telah berjanji GST harus dimansuhkan berdasarkan janji ini kerana 
ada 1MDB maka ada GST. Sekarang kerajaan baru tidak mahu 1MDB, itulah tidak perlu lagi 
GST.   

Brig. Jen. Khairy Jamaluddin Abu Bakar [Rembau]: Yang Berhormat Menteri, 
sikit sahaja. Just a little bit more. Sikit sahaja. 

Tuan Lim Guan Eng: Behind you.   

Brig. Jen. Khairy Jamaluddin Abu Bakar [Rembau]: Oh! Okey. 

Datuk Seri Dr. Ronald Kiandee [Beluran]: Ya, Beluran. Saya ingin bertanya 
tentang beberapa Ahli yang membangkitkan isu Perlembagaan Persekutuan 112C dan 112D 
yang di bawah Perjanjian 63, Sabah dan Sarawak di mana 40 peratus daripada pungutan 
cukai yang dipungut daripada negeri-negeri berkenaan dikembalikan.  Sebanyak 40 peratus 
dikembalikan kepada Sabah. Jika memetik kenyataan Yang Berhormat Penampang, dia 
menganggarkan bahawa jumlah pungutan yang patut dikembalikan oleh Kerajaan 
Persekutuan kepada Kerajaan Negeri Sabah boleh mencecah RM1 trilion, since merdeka, 
since Sabah menyertai Malaysia.   

Jadi, apakah pendirian kerajaan tentang perkara ini?  Ini juga merupakan salah satu 
janji yang dibuat oleh parti Yang Berhormat, kerajaan Yang Berhormat melalui manifesto dan 
serahan-serahan dan ucapan sebelum kerajaan Yang Berhormat membentuk tampuk 
kerajaan sekarang ini.   

 



So sekiranya tidak, mungkin pihak daripada pembangkang boleh bangun untuk. menyatakan ini bukan niat mereka dan tidak bercadang untuk mengarahkan Senat supaya menolak SST. Ini kerana sekiranya SST ditolak, Tuan Yang di-Pertua, kita tidak akan mengimbangi, we will not balance the book, penyata kewangan kita. Seperti yang saya sebut, tujuan kita meluluskan SST sungguhpun perolehan yang kita dapat hanyalah separuh daripada apa yang diperoleh daripada GST, ia sekurang-kurangnya dapat membolehkan kita mencapai sedikit punya lebihan dalam baki semasa, surplus in the current balance. Saya pun hendak sebut di sini bahawa tidak benar sama sekali bahawa pihak Pakatan Harapan telah kerugian RM30 bilion. Tidak berlaku langsung kerugian RM30 bilion seperti yang dinyatakan. Ini saya rasa hanyalah angan-angan mat jenin sahaja dan adalah tidak berdasarkan angka dan fakta. Biarlah kita bercakap berdasarkan angka dan fakta, bukanlah berdasarkan tipu dan fitnah... Datuk Seri Haji Ahmad bin Haji Maslan [Pontian]: Yang Berhormat Bagan. Tuan Lim Guan Eng: Tuan Yang di-Pertua, ini yang terakhir ya. Datuk Seri Haji Ahmad bin Haji Maslan [Pontian]: Pontian. Tuan Lim Guan Eng: Saya hendak... Datuk Seri Haji Ahmad bin Haji Maslan [Pontian]: Adakah Yang Berhormat Bagan sedar akibat daripada tax holiday tiga bulan itu, maka kerajaan kehilangan hasil sekitar RM11 bilion?. #1750. RM44 bilion GST dibahagikan 12 yang berjumlah RM3.666 bilion sebulan darab dengan tiga bulan menjadikan kehilangan hasil ialah RM11 bilion. RM11 bilion itu boleh dielakkan hilang dengan melaksanakan SST, GST pula disifarkan dan pelaksanaan SST itu pada tarikh yang sama. Kenapakah ia tidak dilakukan?. Tuan Lim Guan Eng: Ini menunjukkan komitmen Tuan Yang di-Pertua. Ini menunjukkan komitmen Kerajaan Pakatan Harapan untuk melaksanakan janji mereka... [Dewan tepuk] Pakatan Harapan memegang pada prinsip, "Janji ditepati, bukan janji dicapati". Itulah sebabnya semua ada cukai, ada cuti cukai atau tax holiday yang mungkin menyebabkan kerugian. Itulah sebabnya pihak kerajaan yang baru inginkan GST dimansuhkan dengan cara ia disifarkan mulai bulan Jun. Saya sebagai Menteri Kewangan kalau boleh dapat lagi tiga bulan, mengapa tidak?. Akan tetapi, prinsip lebih penting. Prinsip ialah bahawa kita kurangkan bebanan kepada rakyat dan kita telah berjanji GST harus dimansuhkan berdasarkan janji ini kerana ada 1MDB maka ada GST. Sekarang kerajaan baru tidak mahu 1MDB, itulah tidak perlu lagi GST. Brig. Jen. Khairy Jamaluddin Abu Bakar [Rembau]: Yang Berhormat Menteri, sikit sahaja. Just a little bit more. Sikit sahaja. Tuan Lim Guan Eng: Behind you. Brig. Jen. Khairy Jamaluddin Abu Bakar [Rembau]: Oh! Okey. Datuk Seri Dr. Ronald Kiandee [Beluran]: Ya, Beluran. Saya ingin bertanya tentang beberapa Ahli yang membangkitkan isu Perlembagaan Persekutuan 112C dan 112D yang di bawah Perjanjian 63, Sabah dan Sarawak di mana 40 peratus daripada pungutan cukai yang dipungut daripada negeri-negeri berkenaan dikembalikan. Sebanyak 40 peratus dikembalikan kepada Sabah. Jika memetik kenyataan Yang Berhormat Penampang, dia menganggarkan bahawa jumlah pungutan yang patut dikembalikan oleh Kerajaan Persekutuan kepada Kerajaan Negeri Sabah boleh mencecah RM1 trilion, since merdeka, since Sabah menyertai Malaysia. Jadi, apakah pendirian kerajaan tentang perkara ini? Ini juga merupakan salah satu janji yang dibuat oleh parti Yang Berhormat, kerajaan Yang Berhormat melalui manifesto dan serahan-serahan dan ucapan sebelum kerajaan Yang Berhormat membentuk tampuk kerajaan sekarang ini.